**Nyitrai Galéria**

A **Nyitrai Galéria**, amelyet 1965. január 1-én alapítottak meg, az egykori és a kortárs nyitrai képzőművészek kiállításával nyitotta meg kiállítói tevékenységét. A város és a járás határain átnyúló kiállítói, gyűjteményfejlesztői és kulturális-nevelői rendezvényeinek köszönhetően fokozatosan körzeti (1968), majd 1972-től **kerületi hatáskört**szerzett.



Az intimebb jellegű kiállítói tevékenyég a Nyitrai Galéria **Szalonjához**kötődik, amely helyet kínál a régióban élő és tevékenykedő szerzőknek, valamint lehetőséget nyújt Szlovákia különböző régióinak alkotói tevékenységét dokumentáló tevékenységek összehangolására.

A Nyitrai Galéria főbb kiállítási területeit a **reprezentációs termek** képezik. Az országos és nemzetközi szintű kiállítások főként a kurátori kutatások alapján jönnek létre.

A Nyitrai Galéria 2002-ben felújította az **Ifjúsági Galériát**, amelynek az a küldetése, hogy felfedezze a legfiatalabb generáció soraiban megbúvó tehetséges művészeket. Ez az alternatív és a maga nemében dinamikus fejlődő galéria lehetőséget ad a Pozsonyi Képzőművészeti Főiskola diákjai, a művészeti főiskolák végzős diákjai, valamint a fiatal művészet-teoretikusok alkotásainak a prezentálására.

Az új kiállítási terület, a **Bunker**nevet viselő egykori civilvédelmi óvóhely teret biztosít a kortárs vizuális művészet különböző kifejezésmódjaival való kísérletezésre, s azoknak a művészet további formáira – mint a színház és a zene - való rákapcsolódására. Legyenek azok installációk, video projekciók vagy performanszok, fő jellemvonásuk az inspiráció és az adott szokatlan hellyel való összekapcsolódás. A Bunkerben kerül majd megvalósításra az **Ifjú Kurátorok Galériája**elnevezésű projekt is.

A zenei rendezvényeken (**Zenegaléria** – komolyzenei hangversenyciklus, **postmutART** – intermediális eszközöket alkalmazó kortárs zenei koncertek), a képzőművészettel összefüggő rendezvényeken (**Képzőművészeti reflexiók estjei –**találkozások az aktuális tárlatokon kiállító szerzőkkel, **Kiállítások teremtő reflexiói**– arteterápiával foglalkozó alkotóműhelyek felnőttek részére) és egyéb kulturális-társasági rendezvényeken (**4-3-2-1...** – kortárs szlovák írókkal való beszélgetések) kívül a galéria alkotóműhelyek, képzőművészeti workshopok, oktatási projektek (például **Művészet játékkal**) és más hasonló rendezvények szervezésére összpontosít.

Jelentős eseménynek számít a **Galériák és Múzeumok Nemzetközi Napja**(május 18.) alkalmából megrendezésre kerülő **Nyitrai Galéria Hete**, amely a nagy nyilvánosság és iskolák számára készített különféle rendezvényekkel van tele. A Színházi Nyitra (Divadelná Nitra) (szeptember) elnevezésű színházfesztivál keretén belül a Nyitrai Galéria a **Fehér éjszaka**nevet viselő rendezvénnyel lepi meg a látogatóit, amikor is az összes aktuális kiállítás tárt ajtókkal várja az érdeklődőket egészen éjfélig.

Forrás: http://slovakia.travel/hu/nyitrai-galeria